《所矶》
宋代·董嗣杲

所矶耸拔大江东，枭能害人时所恶。
或谓水沃石上来，以浇易所本无据。
前对三山削遥翠，左望邑庐如栉布。
政和观额颁宁渊，青墩月出寒沙暮。
仙屋周遭二十间，常容苦行挂单住。
于湖题字迹已湮，拍矶只有风涛怒。
下观转经送轮藏，若徒自希檀施顾。
饱饮临江望此矶，此水终身不曾渡。
青鞋寻胜亦痛快，斜阳迅如箭锋度。
蒲帆挂起只瞬息，顷刻便舣芜湖步。
破舟可弃迹可安，邑桥官店暂寻寓。
酾酒叹歌谢江灵，高眺月江足诗句。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。